Скоти Вилбекин
Скоти Вилбекин (; Гејнсвил, Флорида, 5. април 1993) је амерички кошаркаш. Игра на позицији плејмејкера, а тренутно наступа за Фенербахче. Као натурализовани кошаркаш наступа за репрезентацију Турске.

Клупска каријера 
Вилбекин је од 2010. до 2014. године похађао Универзитет Флорида на коме је играо за екипу Флорида гејторса. У сезони 2013/14. Гејторси су стигли до NCAA фајнал фора, а Вилбекин је у оквирима SEC конференције изабран за играча године и члана прве поставе идеалног тима. На НБА драфту 2014. није изабран.

Први професионални уговор потписао је у августу 2014. и то са аустралијским Кернс тајпансима. У марту 2015. преселио се у Грчку и задужио дрес атинског АЕК-а до краја сезоне. Од 31. октобра 2015. је био играч Дарушафаке. Са Дарушафаком је у сезони 2017/18. освојио Еврокуп и добио је награде за најкориснијег играча финала и за најкориснијег играча сезоне. У јулу 2018. је потписао за Макаби из Тел Авива. У екипи Макабија је провео наредне четири сезоне и током тог периода је три пута био првак Израела. У јуну 2022. је потписао за Фенербахче.

Репрезентација 
У јуну 2018. године Вилбекин је добио турско држављанство. Са репрезентацијом Турске је наступао на Светском првенству 2019. у Кини.

Успеси

Клупски 
 Дарушафака:
 Еврокуп (1): 2017/18.

 Макаби Тел Авив:
 Првенство Израела (3): 2018/19, 2019/20, 2020/21.
 Куп Израела (1): 2021.
 Лига куп Израела (2): 2020, 2021.

Појединачни 
 Најкориснији играч Еврокупа (1): 2017/18.
 Најкориснији играч финала Еврокупа (1): 2017/18.
 Идеални тим Еврокупа — прва постава (1): 2017/18.

Референце

Спољашње везе 

 Профил играча на сајту Евролиге
 Профил играча на сајту Евробаскет

Рођени 1993.
Амерички кошаркаши
Турски кошаркаши
Плејмејкери
Кошаркаши Дарушафаке
Кошаркаши на Светском првенству 2019.